Lennart Poettering

Lennart Poettering (født 1980) er en tysk ingeniør, systemutvikler, programmerer og utvikler av fri og åpen programvare. Poettering ble født i Guatemala by, men vokste opp i Rio de Janeiro i Brasil og i Hamburg i Tyskland. Han er bosatt i Berlin. Siden juli 2022 har han arbeidet for det amerikanske programvareselskapet Microsoft.

Poettering er kjent for sitt arbeide med lydtjeneren PulseAudio, konfigurasjonsplattformen systemd og nettverksprogrammet Avahi. Han er også kjent for sine kontroversielle standpunkter om operativsystemet Linux og standarden POSIX.

Liv og virke
Poettering ble født den 15. oktober 1980 i Guatemala by, men vokste opp i Rio de Janeiro i Brasil og i Hamburg i Tyskland.linux.conf.au 2007 profile Fra 2008 til 2022 arbeidet han for det amerikanske programvareselskapet Red Hat. Den 7. juli 2022 ble han ansatt i Microsoft.

Siden 2003 har Poettering arbeidet med 59 programmeringsprosjekter,0pointer.net Git Repositories. Lennart's stuff, git.0pointer.net, besøkt 17. juli 2019 for det meste skrevet i programmeringsspråket C. Han utvikler og vedlikeholder flere prosjekter for fri og åpen programvare.Lennart Poettering. My Stuff, 0pointer.de, besøkt 17. juli 2019 Mange av disse har blitt adoptert av de fleste Linuxdistribusjoner, og et par av dem har også blitt integrert i linuxkjernen – en driver for Micro-Star International S270 bærbare datamaskiner og et Netfilter-basert kryptiseringslag for internettprotokollen.seppl 0.4, 0pointer.de, besøkt 17. juli 2019 De mest kjente prosjektene er lydtjeneren PulseAudio (2004), nettverksprogrammet Avahi"Using Avahi The 'Right Way'", linux.conf.au 2007 (2005) og systemd (2010).

Avahi er en fri og åpen implementasjon av zero-configuration networking.Welcome to Avahi, avahi.org, besøkt 17. juli 2019

Systemd er en konfigurasjonsplattform for operativsystemet Linux. Den erstatter blant annet oppstartsprosessen og daemonen init, som Linux arvet fra UNIX System V og Berkeley Software Distribution (BSD). Linux har flere bruksområder enn Unix, og systemd er en mer dynamisk oppstartsprosess som tilpasser seg ulike bruksområder.

 Kontroverser 
 Systemd

Poettering er kjent for sine kontroversielle tekniske og arkitektoniske standpunkter om økosystemet i Linux.

Han er blitt anklaget for å motarbeide den tradisjonelle og velutprøvde Unix-filosofien,Larabel, Michael. 2 September 2014. New Group Calls For Boycotting Systemd. Phoronix noe han i januar 2013 imøtegikk i bloggen The Biggest Myths. Anklagene var rettet mot systemd, som kritikerne mente var et brudd med det minimalistiske og modulære design i Unix. Kritikernes argumenter dreide seg om avhengigheter til udev, D-Bus, DHCP og mange andre prosesser.

Systemd utløste en heftig debatt og en polarisering av Linuxmiljøet, og i september 2014 opprettet enkelte personer nettstedet BoycottSystemd.org. Patrick Volkerding, som leder distribusjonen Slackware, hevdet i juli 2012 at systemd krenker Unix-filosofien om å sammenføye programvare med en begrenset definert funksjonalitet.Interview with Patrick Volkerding of Slackware, LinuxQuestions.org, 6. juli 2012 I oktober 2013 utelukket han imidlertid ikke at Slackware ville adoptere systemd i fremtidenvolkerdi Slackware Maintainer, LinuxQuestions.org, 29. oktober 2013 (dette har så langt ikke skjedd: den 2. februar 2022 ble Slackware 15.0 lansert, uten systemd).

Linuxdistribusjonen Debian adopterte i april 2015 systemd i versjon 8 «Jessie»; Joey Hess,Joey Hess: on leaving Russ Allbery,Russ Allbery: Resigning from the Technical Committee, 16. november 2014 Ian JacksonIan Jackson: Resignation, 19. november 2014 i Debian Technical Committee, og Debians systemd-ansvarlig Tollef Fog HeenResignation from the pkg-systemd maintainer team, 16. november 2014 trakk seg imidlertid fra sine stillinger i november 2014 på grunn av stress relatert til offentlige e-postlister og blogger med pågående uenighet om systemd. Den 25. mai 2017 ble  distribusjonen Devuan lansert;Devuan Beta Release dette er en fork av Debian uten systemd som oppstod i kjølvannet av Debian versjon 8 «Jessie».

En artikkel publisert i InfoWorld i august 2014 sammenlignet systemd med svchost.exe. Dette var en kritisk systemkomponent med overbelastende funksjonalitet som ble introdusert i Microsoft Windows 2000.Paul Venezia:  Systemd: Harbinger of the Linux apocalypse, 18. august 2014 Poettering på sin side svarte med at systemd ikke var monolittisk, men bestod av 69 uavhengige binærfiler.

Konfliktene nådde sitt lavmål i oktober 2014, da personangrep kulminerte i angivelige drapstrusler mot Poettering. Poettering hevdet at aktører hadde begynt å samle inn Bitcoin for å betale en leiemorder for å drepe han, og på YouTube ble det publisert en «sang» som var fylt med forbannelser over Poettering og antydninger om vold. Samme måned uttalte Poettering at «internett er uten tvil fylt med alvorlig forstyrrede mennesker, så man kan bare avlede av dette at de som forsvarer åpen kildekode ikke er noe forskjellig fra enhver annen gruppe på internett eller endog frakoblet». Han sa også at «miljøet omkring åpen kildekode er fylt med rasshøl, og jeg er muligens mer enn de fleste andre en av deres mest foretrukne skyteskiver». Han beskyldte videre Linus Torvalds og andre Linuxkjerneutviklere for å være dårlige rollemodeller som oppmuntret til en krenkende diskusjonskultur om tekniske uenigheter.

Systemd ble imidlertid en de facto industristandard. Siden 2015 har det blitt tatt i bruk av mange ledende Linuxdistribusjoner.

 Holdningen til POSIX

POSIX eller Portable Operating System Interface er et portabelt og operativsystemuavhengig programmeringsgrensesnitt (API) som er blitt utviklet av IEEE og Open Group,The Single UNIX Specification, Version 3, The Open Group og som er standardisert av ISO/IEC/IEEE 9945.The Austin Common Standards Revision Group, IEEE. POSIX er et programkodelag mellom operativsystemet og applikasjonsprogrammene, som lar programmene kalle opp POSIX-funksjoner i stedet for operativsystemspesifikke funksjoner. Dette gjør at applikasjoner kan benyttes på flere forskjellige operativsystem, når man rekompilerer koden.
I februar 2011 forsvarte Poettering en raskere utvikling av Linuxkjernen på bekostning av kompatibilitet med POSIX og andre Unix-liknende operativsystemer som avarter av BSD. Han inntok denne holdningen etter sine erfaringer med å skrive lavnivåkomponenter til Linux. Han anbefalte andre utviklere om å innta samme holdning.

Under arrangementet FOSDEM 2011 som foregikk i Belgia den 5. og 6. februar 2011, uttalte han i et intervju:

Den 2. mars 2011 skrev Koen Vervloesem i artikkelen Valget mellom portabilitet og innovasjon på LWN.net:

Da han utviklet lydtjeneren PulseAudio opplevde Poettering POSIX som en hemsko som hindret han i å lage optimale programmer for Linux:

Han har uttalt at lydsystemene på Mac OS X (Core Audio) og Microsoft Windows (Windows Audio Session API) er bedre enn på Linux, nettopp fordi de førstnevnte ikke tar hensyn til portabilitet. Open Sound System (OSS) var tidligere et standard grensenitt i Linuxkjernen. I versjon 2.6 av Linuxkjernen ble det erstattet av Advanced Linux Sound Architecture (ALSA). På spørsmål om hva han mente om at FreeBSD fortsatt brukte OSS (OpenBSD og NetBSD har en kompatibilitetsmodus for OSS), svarte han: «OSS er et simplistisk lydsystem fra 1990-årene. Det har ingen relevans for hva du trenger på et moderne skrivebord».

Poettering har anbefalt boken The Linux Programming Interface, men ber leserne om å ignorere alt den forteller om POSIX (Linux Standard Base).

Uttalelser om Linux

Linuxkjernen er en Unix-liknende operativsystemkjerne. En Linuxdistribusjon er et komplett operativsystem som består av kjernen, et pakkesystem, programmeringsverktøy og biblioteker, og vanligvis et vindussystem, en vindusbehandler og et skrivebordsmiljø. En distribusjon er et samspill mellom byggeklosser fra  ulike produsenter. Og enda er bildet ikke entydig, for det finnes mange konkurrerende pakkesystemer, vindussystemer, vindusbehandlere og skrivebordsmiljøer.

Resultatet er kaotisk mange distribusjoner, hvorav mange er inkompatible seg i mellom. Linux er derfor ikke en gang kompatibelt med seg selv. Nettstedet DistroWatch opererte 2. februar 2026 med 1147 distribusjoner, 430 aktive, 39 sovende og 676 historiske.Distrowatch: Current distributions on database., DistroWatch, 23. desember 2025

Den 6. juli 2011 ble Poettering spurt om hvorfor Linux ennå ikke hadde oppnådd større utbredelse. Hans svar var at Linux må bli mer strømlinjeformet.

Uttalelser om GNOME

Den 6. april 2011 ble versjon 3 av skrivebordsmiljøet GNOME lansert. Versjon 3 erstattet skrivebordsmetaforen i versjon 2 med en abstrakt metafor. I juli 2011 lovpriste Poettering den abstrakte metaforen i versjon 3:

Den abstrakte metaforen er også benyttet i fjerde generasjon av GNOME («versjon 40.0»), som ble lansert 24. mars 2021. GNOME introduserte støtte for logind den 27. juli 2011. Bug 655380, bugzilla.gnome.org, 27. juli 2011 kl 4:03:15 Programmet ConsoleKit ble brukt som en midlertidig løsning for systemer som manglet systemd. I version 3.13.2, som ble lansert 27. mai 2014, opphørte deretter støtten for ConsoleKit, og logind ble et krav.

Den 10. juni 2025 kunngjorde utviklerne bak GNOME at de ville øke avhengigheten til systemd i GNOME 49, ved å bli avhengig av infrastrukturen til systemd's userdb. Det betyr at daemonen AccountsService forsvinner.Adrians blog: 
Introducing stronger dependencies on systemd, gnome.org, 10. juni 2025

Dette betyr at GNOME vil kreve Linux; Unix-liknende operativsystemer som derivater av Berkeley Software Distribution (BSD), vil være utelukket. De 130 Linux-distribusjonene som ikke bruker systemd, vil også være rammet.Search distributions, distrowatch, besøkt 13. juli 2025

Uttalelser om applikasjonsprogrammer
I september 2014 publiserte Poettering essayet Revisiting How We Put Together Linux Systems. Der kritiserte han måten programvare vanligvis blir pakket, oppdatert og utplassert i Linuxdistribusjoner. Essayet kom med forslag som han, Kay Sievers, Harald Hoyer, Daniel Mack, Tom Gundersen og David Herrmann, hadde lagt frem:Revisiting How We Put Together Linux Systems 0pointer.net, 0pointer.net, 1. september 2014

 Referanser 

 Eksterne lenker 
 Facebookprofil


Kategori:Tyske programmerere
Kategori:Programmerere av Linuxkjernen
Kategori:Ansatte i Red Hat
Kategori:Personer fra Ciudad de Guatemala